་ཐོབ༔ ་འཇིགས་སུ་རུང་བའི་དུར་ཁྲོད་བརྒྱད་དུ་ནི༔
བསིལ་བའི་ཚལ་དུ་བདུད་རྩིའི་སྒྲུབ་པ་མཛད༔ བདུད་རྩིའི་ཡོན་ཏན་ལྷ་ཚོགས་ཞལ་གཟིགས་ཐོབ༔ ཧཱུཾ་ཆེན་
བྲག་ཏུ་ཡང་དག་ སྒྲུབ་པ་མཛད༔ ཡང་དག་ཐུགས་ཀྱི་ལྷ་ཚོགས་ཞལ་གཟིགས་ཐོབ༔ ་འཇིགས་བྱེད་ཚལ་དུ་
གཤིན་རྗེའི་སྒྲུབ་པ་མཛད༔ འཇམ་དཔལ་སྐུ་ཡི་ལྷ་ཚོགས་ཞལ་གཟིགས་ཐོབ༔ པདྨ་བརྩེགས་དུ་རྟ་མཆོག་
སྒྲུབ་པ་མཛད༔ པདྨ་གསུང་གི་ལྷ་ཚོགས་ཞལ་གཟིགས་ཐོབ༔ རོལ་གླིང་ཚལ་དུ་ཕུར་པའི་སྒྲུབ་པ་མཛདཿ
ཕུར་པ་འཕྲིན་ལས་ལྷ་ཚོགས་ཞལ་གཟིགས་ཐོབ༔ ལྷུན་གྲུབ་བརྩེགས་པར་མ་མོའི་སྒྲུབ་པ་མཛད༔ མ་མོ་སྤོད་
( སྦོད) གཏོང་ལྷ་ཚོགས་ཞལ་གཟིགས་ཐོབ༔ བདེ་ཆེན་བརྡལ་དུ་འཇིག་རྟེན་སྒྲུབ་པ་མཛད༔ འཇིག་རྟེན་
མཆོད་བསྟོད་ལྷ་ཚོགས་ཞལ་གཟིགས་ཐོབ༔ ལོ་ཀ་བརྩེགས་དུ་དྲག་སྔགས་སྒྲུབ་པ་མཛད༔ དམོད་པ་དྲག་
སྔགས་ལྷ་ཚོགས་ཞལ་གཟིགས་ཐོབ༔ དུར་ཁྲོད་བརྒྱད་དུ་སྒྲུབ་པ་མཛད་པའི་ལེའུ་སྟེ་བརྒྱད་པའོ༔
༈ ༔ཨེ་མ་ཧོ༔ དགུ་པ་མཐར་ཕྱིན་པའི་སྒྲུབ་རྟགས་བརྒྱད་བསྟན་པ་ནི༔ ཨྱོན་(ཨོ་རྒྱན་)རྒྱལ་པོས་
མཐའ་ལ་བཅུགས་པའི་ཚེ༔ མཁའ་འགྲོ་དབང་དུ་བསྡུས་པའི་སྒྲུབ་རྟགས་བསྟན༔ རྒྱ་གར་རྒྱལ་པོས་གསལ་
ཤིང་རྩེ་ལ་སྐྱོན༔ ཡན་ལག་སྐྱོན་གྱི་མ་གོས་སྒྲུབ་རྟགས་བསྟན༔ མུ་སྟེགས་རྒྱལ་པོས་ཆུ་ལ་སྐྱུར་བའི་ཚེ༔
འབྱུང་བ་ཆུ་ཡིས་མི་འཁྱེར་སྒྲུབ་རྟགས་བསྟན༔ ཟ་ཧོར་རྒྱལ་པོས་གསོན་བསྲེག་མཛད་པའི་ཚེ༔ འབྱུང་བ་མེ་
ཡི་མ་ཚིག་སྒྲུབ་རྟགས་བསྟན༔ བསམ་ཡས་རྒྱལ་པོའི་མཆོད་གནས་མཛད་པའི་ཚེ༔ སྡེ་བརྒྱད་དབང་དུ་
བསྡུས་པའི་སྒྲུབ་རྟགས་བསྟན༔ མངའ་བདག་རྒྱལ་པོས་ཕྱག་ལ་འགྱིངས་པའི་ཚེ༔ སྦྲུལ་( སྤྲུལ) པའི་མེ་ཡི་
རྒྱལ་པོའི་གོས་ཚིག་ནས༔ ང་ཆེ་ང་བཙན་གསུངས་པའི་སྒྲུབ་རྟགས་བསྟན༔ བདུན་བློན་རྣམས་ཀྱི་དབྱེན་
དབྱེན་ཧས་ཧས་བྱས༔ ཞ་ཞིང་རེངས་དང་གུམ་པའི་སྒྲུབ་རྟགས་བསྟན༔ ལྷོ་ནུབ་སྲིན་པོའི་ཁ་གནོན་མཛད་
པའི་ཚེ༔ སྲིན་པོ་ཆོས་ལ་བཀོད་པའི་སྒྲུབ་རྟགས་བསྟན༔ སྒྲུབ་རྟགས་བརྒྱད་བསྟན་པའི་ལེའུ་སྟེ་དགུ་པའོ༔
༈ ༔ཨེ་མ་ཧོ༔ བཅུ་པ་ཆོས་རྒྱུད་འཛིན་པའི་སློབ་མ་བརྒྱད་བསྟན་པ་ནི༔ ནམ་མཁའི་སྙིང་པོ་ཉི་
མའི་ཟེར་ལ་ཆིབསཿ སངས་རྒྱས་ཡེ་ཤེས་བྲག་ལ་ཕུར་པ་འདེབས༔ ངན་ལམ་རྒྱལ་མཆོག་རྟ་སྐད་དབྱངས་སུ་
300

༄༄༅ པདྨ་བཀའ་ཡི་ཐང་ཡིག་ཅེས་བྱ་བ་བཞུགས་སོ
ལེན༔ ཡེ་ཤེས་མཚོ་རྒྱལ་བསད་པའི་མི་རོ་སློང་༔ འབྲོག་མི་དཔལ་གྱི་མ་མོ་བྲན་དུ་ཁོལ༔ གླང་ཆེན་སེང་གེ་
དྲགས་པ་དབང་དུ་བསྡུས༔ བཻ་རོ་ཙ་ན་ཨྱོན་(ཨོ་རྒྱན་)དངོས་དང་མཉམ༔ མངའ་བདག་རྒྱལ་པོས་སྤྲུལ་པ་
འགྱེད་པར་ནུས༔ སློབ་མ་བརྒྱད་ཀྱིས་སྤྲུལ་པ་འགྱེད་པའི་ལེའུ་སྟེ་བཅུ་པའོ༔
༈ ཨེ་མ་ཧོ༔ བཅུ་གཅིག་པ་ལུང་བསྟན་དབེན་པའི་གནས་བརྒྱད་བསྟན་པ་ནི༔ བསམ་ཡས་
མཆིམས་ཕུ་ལྷོ་བྲག་མཁར་ཆུ་དང་༔ སྒྲགས་ཀྱི་ཡང་རྫོང་ཡར་ལུངས་ཤེལ་གྱི་ཕུག༔ བྲག་དམར་གཡའ་མ་མོན་
ཁ་ཤྲཱི་རྫོང་༔ སེངྒེ་རྫོང་དང་སྤ་གྲོ་སྟག་ཚང་ཕུག༔ དབེན་གནས་བརྒྱད་ཀྱི་ལེའུ་སྟེ་བཅུ་གཅིག་པའོ༔
༈ ༔ཨེ་མ་ཧོ༔ བཅུ་གཉིས་པ་ཐུགས་སུ་ཆུད་པའི་ཇོ་མོ་བརྒྱད་བསྟན་པ་ནི༔ རྒྱ་གར་ལྷ་ལྕམ་མནྡྷ་ར་
བ་ཡིན༔ སྣོད་ལྡན་བུད་མེད་ཡེ་ཤེས་མཚོ་རྒྱལ་ཡིན༔ ཞབས་རྟོགས་ཕུལ་ཕྱིན་ལྕོག་རོ་གཟའ་སྒྲོན་ཡིན
དད་པ་ཕུལ་ཕྱིན་དམར་རྒྱན་གཟའ་མཚོ་ཡིན༔ མངོན་རྟོགས་ཕུལ་ཕྱིན་ཤེལ་དཀར་ཚེ་སྒྲོན་ཡིན༔ རྒྱལ་པོའི་
སྲས་པོ་ལྷ་ལྕམ་མཆེད་བཞི་ཡིན༔ རྙེད་ནས་ཕུལ་ཕྱིན་ལྷ་ལྕམ་ཁྲོ་མ་རྒྱན་ཡིན༔ རྒྱལ་པོའི་ཐུགས་རྩེས་ལྷ་ལྕམ་
པདྨ་སྲས༔ བཙུན་མོའི་ཐུགས་རྩེས་ནུས་སྦྱིན་ས་ལེ་ཡིན༔ ཇོ་མོ་བརྒྱད་ཀྱི་ལེའུ་སྟེ་བཅུ་གཉིས་པའོ༔
༈ ༔ཨེ་མ་ཧོ༔ བཅུ་གསུམ་པ་མཛད་པའི་འཕྲིན་ལས་བརྒྱད་བསྟན་པ་ནི༔ འཁོར་བ་མ་ཆགས་རོལ་
རྩེས་སྣ་ཚོགས་མཛད༔ སངས་རྒྱས་ཀུན་མཉམ་རྫུ་འཕྲུལ་སྣ་ཚོགས་མཛདཿ བརྟུལ་ཞུགས་སྤྱོད་པ་བམ་རོའི་
སྒྲུབ་པ་མཛད༔ འགྲོ་ལ་ཆོས་སྟོན་ཕ་མ་ལྟ་བུར་མཛད༔ བདུད་དཔུང་བཅོམ་ནས་སངས་རྒྱས་བྱང་སེམས་
མཛད༔ ཆོས་འཁོར་བསྐོར་ནས་བོད་ཡུལ་ཞབས་བཅགས་མཛད༔ བསྟན་པ་དར་རྒྱས་རིན་ཆེན་གཏེར་སྦས་
མཛད༔ སྲིན་པོའི་ཁ་གནོན་འཛམ་གླིང་དེ་(བདེ)ལ་བཀོད༔ མཛད་པའི་འཕྲིན་ལས་བརྒྱད་ཀྱི་ལེའུ་སྟེ་
བཅུ་གསུམ་པའོ༔
༈ ༔ཨེ་མ་ཧོ༔ བཅུ་བཞི་པ་སྦས་པའི་གཏེར་ཁ་བརྒྱད་བསྟན་པ་ནི༔ དུས་ཚིགས་དགོངས་ ཏེ་
དགོངས་གཏེར་སྦས༔ མཐོས་ཐོས་ངེས་སྐྱེས་གསང་གཏེཪ་སྦས༔ བརྡ་ཡིག་ཤོག་གསེར་ཟབ་གཏེར་སྦས༔
ངོ་མཚར་རྨད་བྱུང་ཡང་ གཏེར་སྦས༔ དབུལ་ཕོངས་སྐྱོང་ཕྱིར་ནོར་གཏེར་སྦས༔ སྣ་ཚོགས་འགྲོ་འདུལ་
གཏེར་ཕྲན་སྦས༔ ཚུལ་གཅིག་མ་ངེས་གཏེར་གཉིས་སྦས༔ རིན་ཆེན་སྐྱོང་ཕྱིར་ཐུགས་གཏེར་སྦས༔ སྦས་
པའི་གཏེར་ཁ་བརྒྱད་ཀྱི་ལེའུ་སྟེ་བཅུ་བཞི་པའོ༔
301

༄༅།
།སློབ་དཔོན་པདྨ་འབྱུང་གནས་ཀྱི་རྣམ་ཐར་དཔེ་ཚོགས།
༈ ༔ཨེ་མ་ཧོ༔ བཅོ་ལྔ་པ་ཉམས་སུ་བླངས་པའི་ཆོས་བརྒྱད་བསྟན་པ་ནི༔ འདུས་པ་བཞི་དང་ཟུར་བ་
བཞི༔ དང་པོ་འདུས་པ་བཞི་པོ་ནི༔ བླ་མ་བཀའ་བརྒྱད་འདུས་པ་དང་༔ ཡི་དམ་བཀའ་བརྒྱད་འདུས་པ་
དང་༔ མཁའ་འགྲོ་བཀའ་བརྒྱད་འདུས་པ་དང་༔ ཆོས་སྐྱོང་བཀའ་བརྒྱད་འདུས་པ་ཡི༔ དེ་ནས་ཟུར་པ་
བཞི་པོ་ནི༔ རྫོགས་པ་ཆེན་པོ་ཉི་མ་ཡོད༔ གསང་སྔགས་སྤྱོད་འཇུག་ལམ་རིམ་ཡོད༔ གུ་རུ་དྲག་པོའི་རིག་
སྔགས་ཡོད༔ འཕགས་མ་ཁྲོས་མ་ནག་མོ་ཡོད༔ ཉམས་ལེན་ཟབ་ཚོས་བརྒྱད་ཀྱི་ལེའུ་སྟེ་བཅོ་ལྔ་པའོ༔
༈ ༔ཨེམ་ཧོ༔ བཅུ་དྲུག་པ་ཆོས་བདག་གླིང་པ་བརྒྱད་རྣམས་བསྟན་པ་ནི༔ སེམས་དཔའ་ཆེན་པོ་
བརྒྱད་ཀྱི་སྦྲུལ་( སྤྲུལ)པ་སྟེ༔ དབུས་ན་ཨྱོན་(ཨོརྒྱན་)གླིང་པ་ཡོད༔ ཤར་ན་རྡོ་རྗེ་གླིང་པ་ཡོད༔ ལྷོ་ནས་
རིན་ཆེན་གླིང་པ་ཡོད༔ ནུབ་ནས་པདྨ་གླིང་པ་ཡོད༔ བྱང་ནས་ཀརྨ་གླིང་པ་ཡོད༔ བསམ་གཏན་གླིང་དང་
ཉི་ཟླ་གླིང་༔ ཞིག་པོ་གླིང་དང་གཏེར་བདག་གླིང༔ གཏེར་སྟོན་ཆེན་པོ་གླིང་བ་བརྒྱད་བྱུང་ཞིང་༔ ཨྱོན་( ཨོ་
རྒྱན་) ང་ཡི་སྦྲུལ་( སྤྲུལ) པ་ཡིན་པར་ངེས༔ ཆོས་བདག་གླིང་པ་བརྒྱད་ཀྱི་ལེའུ་སྟེ་བཅུ་དྲུག་པའོ༔
༔ཨེ་མ་ཧོཿ རྒྱལ་པོ་ཆེན་པོ་ལེགས་པར་ཉོན༔ བདག་འདྲ་པདྨ་འབྱུང་གནས་ངས༔ མཐུན་
མོངས་མངོན་པར་ཤེས་པ་ལྔ༔ མ་འོངས་མངོན་པར་ཤེས་པ་ལྔ༔ འདས་པའི་མངོན་པར་ཤེས་པ་ལྔ༔ ད་
ལྟའི་མངོན་པར་ཤེས་པ་ལྔ ཚད་མེད་མངོན་པར་ཤེས་པ་ལྔ༔ མངོན་ཤེས་ལྔ་པོ་ང་ཡིས་ཤེས༔ སྔོན་ཚེ་སྣང་
བ་མཐའ་ཡས་འོད་དཔག་མེད༔ རི་བོ་ཏ་ལར་མགོན་པོ་སྤྱན་རས་གཟིགས༔ དྷ་ན་ཀོ་ཤ་པདྨ་འབྱུང་གནས་
ང་༔ མཚོན་ཚུལ་ཙམ་ལ་སྐུ་གསུམ་སྣང་གྱུར་ཀྱང་༔ དོན་ལ་དབྱེར་མེད་སོ་སོར་ཐ་མི་དད༔ ཆོས་དབྱིངས་
གནས་སུ་ཀུན་ཏུ་བཟང་པོ་དང༔ གཏུག་པོ་བཀོད་དུ་རྡོ་རྗེ་འཆང་ཆེན་པོ༔ རྡོ་རྗེ་གདན་དུ་ཐུབ་པ་ཆེན་པོ་
ཉིད༔ གཉིས་མེད་པདྨ་ང་རུ་ལྷུན་གྱིས་གྲུབ༔ དེ་བཞིན་ང་ལ་གསོལ་བ་རྒྱུན་དུ་ཐོབ༔ རྒྱལ་པོའི་གདུང་
རབས་བརྒྱ་དང་བཅུ་གསུམ་ནས༔ སེ་ཆེན་རྒྱལ་པོས་བོད་ལ་དམག་དྲངས་ནས༔ བོད་འབངས་ཐམས་ཅད་
ཕུང་བའི་གཞི་རུ་འགྲོ༔ ་ ང་ཡི་ལྷ་ཁང་རྣམས་ཀྱང་འཇིག་པར་བྱེད༔ དེ་དུས་ང་སྤྲུལ་ས་སྐྱ་ཞེས་སུ་གྲགས༔
སྟོད་ཀྱི་ཕྱོགས་ནས་ཡབ་མིང་འཇམ་དཔལ་དང་༔ ཡུམ་མིང་སྒྲོལ་མ་ཞེས་བྱའི་སྲས་སུ་འཁྲུངས༔ འགྲོ་མགོན་
འཕགས་པ་ཀུན་དགའ་རྒྱལ་མཚན་ཞེས༔ ང་ཡི་ལྷ་ཁང་རྣམས་ལ་ཞིག་གསོས་བྱེད༔ གསང་སྔགས་བསྟན་པ་
དར་ཞིང་རྒྱས་པར་འགྱུར༔ བོད་འབངས་སེམས་ཅན་བདེ་ཞིང་སྐྱིད་པར་འབྱུང༔ དེ་ནས་བོད་ཀྱི་རྒྱལ་པོ་ཧ་
302

༄༄༅ པདྨ་བཀའ་ཡི་ཐང་ཡིག་ཅེས་བྱ་བ་བཞུགས་སཿ
ཐོབ་བྱེད༔ རེས་དགའ་ཆོས་རྒྱལ་རེས་དགའ་བདུད་རྒྱལ་རེ༔ ཆོས་རྒྱལ་དེ་ཡི་ཆོས་ཁྲིམས་ཚུགས་པར་བྱེད
བདུད་རྒྱལ་དེ་ཡི་ཆོས་ཁྲིམས་བཤིག་པར་བྱེད༔ དེ་དུས་མི་ལ་དར་གུད་སྣ་ཚོགས་འོང་༔ ཐུབ་པས་ལུང་
བསྟན་མདོ་ཁམས་སྒང་ཞིག་ཏུ༔ ཨ་ཏི་ཤ་ཡི་སྤྲུལ་པ་བློ་བཟང་གྲགས༔ སྐྱེས་བུ་དེར་བྱོན་བོད་ལ་བདེ་སྐྱིད་
འཆར༔ དེ་དུས་དཀར་ཕྱོགས་རྣམས་ནི་སྤོབས་པ་ཐོབ༔ མྱང་སྨད་ཉི་མ་མདོ་རུ་རྫོང་ཅིག་ཆགས༔ ལྷ་ས་
དམར་པོ་རི་ལ་ལྷ་ཁང་འབྱུང༔ ང་ཡི་སྤྲུལ་པ་ཨྱོན་(ཨོ་རྒྱན་)གླིང་པ་བྱོན༔ གཏེར་ཁ་ཉི་ཤུ་རྩ་ལྔ་དེ་དུས་
འབྱེད༔ དེ་སྐད་གསུངས་པས་རྒྱལ་པོ་སྤྱན་ཆབ་ཤོར༔ ཡང་གཅིག་ཕྱག་འཚལ་མནྡྲལ་ཕུལ་ནས་སུ༔ འདྲེན་
པའི་སྐྱེས་བུ་སློབ་དཔོན་ཆེན་པོ་ལགས༔ བདག་གི་གདུང་བརྒྱུད་འདི་ནས་ག་ཙམ་ཆགས༔ བོད་འབངས་
སེམས་ཅན་བདེ་སྐྱིད་ག་ཙམ་གནས༔ མཧཱ་གུ་རུ་ཆེན་པོས་གསུང་བར་ཞུ༔ ཞེས་ཞུས་ཕྱག་ནི་དབུ་ཐོད་བུད་
བུད་འཚལ༔ དེ་ནས་གུ་རུ་ཆེན་པོས་བཀའ་སྩལ་པ༔ རྒྱལ་པོ་ཁྱོད་ཀྱིས་རྒྱལ་རྒྱུད་འདི་ནས་བཟུང་༔ སྟོད་ཀྱི་
ཕྱོགས་ནས་མེ་ལོང་ཧ་བཏབ་ཡལ༔ དེ་རྗེས་བོད་ཀྱི་རྒྱལ་པོ་རེ་མོས་བྱེད༔ ཁྱད་པར་བྱང་ཆུབ་སེམས་དཔའི་
སྤྲུལ་པ་ཞིག༔ མདོ་སྡེ་བསྐལ་པ་བཟང་པོའི་མཚན་ཅན་འབྱུང༔ གདོང་སྨེ་ཅན་གྱིས་བོད་ཀྱི་རྒྱལ་ས་འཛིན༔
སྐྱིད་པའི་ཉི་མ་རྒྱ་མཐོང་གྲིབ་མ་ཙམ༔ རྟ་ལུག་སྤྲེལ་གསུམ་ལོ་ལ་རྒྱ་དམག་འོང་༔ ཆུ་ཕོ་སྤྲེལ་ལོ་ཡར་ལུངས་
དམག་སྒར་འཆའ༔ ཐ་མ་བོད་འདི་རྒྱ་ཡི་འོག་ཏུ་འཇུག༔ ཕ་སྤུན་ནང་འཁྲུག་རྟ་རྒོད་སྒང་དུ་འཁྲུགས༔
བུམ་ཐང་ཕྱོགས་ནས་ཁྲི་ཡི་ཟུར་ཆ་གནོན༔ རྒྱལ་སྲིད་ཆོས་ཁྲིམས་སྐྱོང་བའི་ང་སྤྲུལ་བྱོན༔ བལ་ཡུལ་རྒྱ་རྫོང་
རྣམས་སུ་འཁྲུག་པར་བྱེད༔ བོད་ལ་སྐྱིད་པའི་ཉི་མ་ཅུང་ཟད་འཆར༔ སྤྱོད་ངན་རང་གི་བྱས་ནས་དུས་ངན་
ཟེར༔ དུས་ནི་མ་འགྱུར་མི་རྣམས་འགྱུར་བ་ཡིན༔ དེ་དུས་མི་ལ་བསོད་ནམས་སྙན་་གྲགས་མེད༔ པདྨ་
བདག་ལ་གསོལ་བ་རྒྱུན་དུ་ཐོབ༔ ཉིན་མོ་བྱུང་དུས་ཐུགས་རྗེ་ཆེན་པོ་བསྒོམ༔ སེམས་ཅན་དོན་དུ་སྙིང་པོ་མ་
ཎི་དྲོངས༔ ཕ་མ་རིགས་དྲུག་དྲིན་ལན་ཁྱེར་ཏེ་འོང་༔ མཚན་མོ་བྱུང་དུས་པད་འབྱུང་ང་གཉིས་བསྒོམ༔
རང་གི་དོན་དུ་བཛྲ་གུ་རུ་དྲོངས༔ སྙིགས་མའི་སེམས་ཅན་ཐམས་ཅད་ང་ཡི་(ཡིས)སྐྱོབས༔ དུས་གསུམ་
རྒྱུན་ཆད་མེད་པར་ང་ཡིས་གཟིགས༔ ངན་སོང་གསུམ་དུ་སྐྱེས་ཀྱང་བསླུ་རུ་འོང་༔ བོད་ལ་དྲིན་ཆེན་བྱས་
ཀྱང་དྲིན་མི་གོ༔ ང་ལ་རྒྱུན་དུ་གསོལ་བ་འདེབས་ནུས་ན༔ དུས་ངན་ཚེ་ལོ་བཅུ་པའི་བཟློག་ཐབས་ཡོད༔
བྱམས་པའི་སྤྲུལ་པ་ཁྲུ་བདུན་ཞེས་པ་འབྱུང་༔ སྐལ་ངན་ཚེ་ལོ་བཅུ་པའི་སྡུག་བསྔལ་གྲོལ༔ ཡང་ཅིག་བསྐལ་
303
M

༄༅། །སློབ་དཔོན་པདྨ་འབྱུང་གནས་ཀྱི་རྣམ་ཐར་དཔེ་ཚོགས།
པ་ཡར་འཕེལ་བདེ་བར་འགྱུར༔
སངས་རྒྱས་ཞལ་གཟིགས་ཡང་ཡང་འབྱུང་བར་འགྱུར༔ ནང་( ནངས) རེ་
དགོངས་རེ་བོད་ཀྱི་དོན་ལ་འོང་༔ དད་པ་ཅན་་ལ་པད་འབྱུང་སྒོ་ཉལ་ཡོད༔ ང་ཡི་སྐུ་ལ་འདས་འཁྲུངས་ཡོད་
མ་མཆིས༔་ རྒྱལ་སྲས་མུ་ཁྲི་བཙན་པོ་ཞེས་བྱ་ཁྱོད༔ འདི་ནས་སྐྱེ་བ་བཅུ་བདུན་འགྲོ་དོན་མཛོད༔ དེ་ནས་
ཨྱོན་( ཨོ་རྒྱན་) མཁའ་འགྲོའི་གླིང་དུ་བྱོན༔ ལོ་ཙཱ་ཆེན་པོ་བཻ་རོ་ཙ་ན་ཁྱོད༔ པདྨ་ང་ཡི་དམ་ཆོས་ཟབ་མོ་
འདི༔ དཔལ་གྱིས་བསམ་ཡས་དབུ་རྩེར་གཏེར་དུ་སྦོས༔ མ་འོངས་ལས་འཕྲོ་ཅན་ལ་སྤྲོད་ཅིག་གསུངས༔
ང་ནི་མི་སྡོད་སྲིན་པོ་འདུལ་དུ་འགྲོ༔ སྲིན་པོ་ཐམས་ཅད་ཆོས་ལ་འཇུག་ཏུ་འགྲོ༔ བོད་འབངས་སེམས་ཅན་
བདེ་ལ་བཀོད་ནས་འགྲོ༔ ཅེས་གསུངས་ནས་ཞལ་ལྷོ་ནུབ་ལ་གཟིགས་སོ༔
སྦྲེ༔ས་མ་ཡ༔ རྒྱ་རྒྱ༔ གཏེར་སྟོན་ཨྱོན་( ཨོ་རྒྱན) གླིང་པས་བསམ་ཡས་མཆིམ་ཕུ་ནས་གཏེར་ནས་
སྤྱན་དྲངས་པའོ༔
གུ་རུ་པདྨའི་རྣམ་ཐར་ཟབ་གཏེར་འདི སྐལ་ལྡན་ལས་འཕྲོ་ཅན་གྱི་སྙིང་ལ་ཚོངས༔ གསལ་དག་སྙན་
གསུམ་ཚར་གཅིག་ཀློག་པ་ནི༔ བཀའ་ཐང་ཚར་གཅིག་ཀློག་དང་མཉམ་པར་འགྱུར༔ སྙིང་(སྙིགས) མའི་
སེམས་ཅན་ཚེ་འཐུང་( ཐུང)ནད་མང་ལ༔ གཟའ་དང་ཀླུ་དང་རྒྱལ་པོའི་མ་ཡམས་ཀྱིས༔ སྲོག་སོགས་
བླངས་ཤིང་བར་དུ་གཅོད་པའི་དུས༔ གཡེང་བས་དབང་སོང་ལྷ་ཡི་རྒྱབ་བརྟེན་ཡལ༔ རྣམ་ཐར་འདི་ལ་ཡི་
དམ་བྱས་གྱུར་ན༔ བརྒྱ་ཚར་སྟོང་གི་བསྙེན་པ་ཁྱོལ་བ་ན༔ ནག་ཕྱོགས་ཕམ་ཤིང་དཀར་ཕྱོགས་རྒྱལ་བར་
འགྱུར༔ བློ་(གློ)བུར་གདོན་བགེགས་བར་ཆད་ཀུན་ཞི་ནས༔ ལུས་སྲོག་ལྕགས་ཀྱི་རྡོ་རྗེར་འགྲུབ་པ་དང་༔
ཚེ་འདིར་འགལ་རྐྱེན་བར་ཆད་ཞི་བ་དང་༔ ཕྱི་མ་པད་མ་འོད་དུ་སྐྱེ་བར་ཤོག༔
༈ ཨྱོན་( ཨོ་རྒྱན)ཆེན་པོ་པདྨ་མ་འབྱུང་གནས་ཀྱི། །རྣམ་ཐར་མདོར་བསྡུས་གསུང་གི་ ཉིང་ཁུ་
འདི། །བདག་གཞན་འགྲོ་བ་རྣམས་ལ་ཕན་ཕྱིར་དུ། །ལྕགས་ཕོ་སྤྲེལ་ལོའི་ཆུ་ཟླའི་ཡར་ཚེས་ལ། །དད་ལྡན་རྒྱུ་
སྦྱོར་བསྟན་འཛིན་ཆོས་འཕེལ་གྱིས། །པར་དུ་བསྐྲུན་པའི་རྣམ་དཀར་དགེ་བའི་མཐུས། །རྒྱུ་སྦྱོར་འབྲེལ་ཐོབ་
མར་གྱུར་འགྲོ་བ་ཀུན། །སྒྲིབ་སྦྱངས་ཚོགས་རྫོགས་བླ་མེད་མྱུར་ཐོབ་ནས། །ཞིང་མཆོག་པདྨ་མ་འོད་དུ་སྐྱེ་བར་
ཤོག ། དགེ་ལེགས་འཕེལ། །
304
―